Avainsanat

Tiivistelmä



Avainsanat

1. Yhteisön tavaramerkki – Yhteisön tavaramerkin määritelmä ja hankkiminen – Suhteelliset hylkäysperusteet – Väite, jonka on tehnyt sellaisen aikaisemman tavaramerkin haltija, joka on sama tai samankaltainen kuin haettu tavaramerkki ja joka on rekisteröity samoja tai samankaltaisia tavaroita tai palveluja varten – Kyseessä olevien tavaroiden samankaltaisuus – Arviointiperusteet – Toisiaan täydentävät tavarat – Kuuluminen samaan tuoteryhmään – Samaan tuoteryhmään kuulumisen vaikutus

(Neuvoston asetuksen N:o 40/94 8 artiklan 1 kohdan b alakohta)

2. Yhteisön tavaramerkki – Yhteisön tavaramerkin määritelmä ja hankkiminen – Suhteelliset hylkäysperusteet – Väite, jonka on tehnyt sellaisen aikaisemman tavaramerkin haltija, joka on sama tai samankaltainen kuin haettu tavaramerkki ja joka on rekisteröity samoja tai samankaltaisia tavaroita tai palveluja varten – Sekaannusvaara haetun tavaramerkin ja aikaisemman tavaramerkin välillä – Aikaisemman tavaramerkin erottamiskyky tai laaja tunnettuus – Vaikutus

(Neuvoston asetuksen N:o 40/94 8 artiklan 1 kohdan b alakohta)

3. Yhteisön tavaramerkki – Yhteisön tavaramerkin määritelmä ja hankkiminen – Suhteelliset hylkäysperusteet – Väite, jonka on tehnyt sellaisen aikaisemman tavaramerkin haltija, joka on sama tai samankaltainen kuin haettu tavaramerkki ja joka on rekisteröity samoja tai samankaltaisia tavaroita tai palveluja varten – Sekaannusvaara haetun tavaramerkin ja aikaisemman tavaramerkin välillä – Sanamerkki CASTILLO ja sana- ja kuviomerkki, joka sisältää ilmaisun EL CASTILLO

(Neuvoston asetuksen N:o 40/94 8 artiklan 1 kohdan b alakohta)

Tiivistelmä

1. Kaksi tuotetta ovat yhteisön tavaramerkistä annetun asetuksen N:o 40/94 8 artiklan 1 kohdan b alakohdassa tarkoitetulla tavalla samankaltaisia, kun ne kuuluvat asianomaisen yleisön näkökulmasta samaan tuoteryhmään ja ovat näin ollen toisiaan täydentäviä.

Sellaiset tuotteet kuin juusto ja maitotiiviste on katsottava samankaltaisiksi 8 artiklan 1 kohdan b alakohdassa tarkoitetulla tavalla, koska asianomainen yleisö on tietoinen siitä, että nämä kaksi tuotetta kuuluvat maitotuotteiden ryhmään ja että niillä voi siten olla sama kaupallinen alkuperä.

Tältä osin merkitystä ei ole sillä, että näitä kahta tuotetta käytetään eri tavalla, koska ne voidaan helposti mieltää yleisen tuotevalikoiman osiksi.

(ks. 33, 36 ja 38 kohta)

2. Sovellettaessa yhteisön tavaramerkistä annetun asetuksen N:o 40/94 8 artiklan 1 kohdan b alakohtaa aikaisemman tavaramerkin erottamiskyky, joka sillä on ominaispiirteidensä tai laajan tunnettuutensa vuoksi, on otettava huomioon arvioitaessa sitä, ovatko ne tavarat tai palvelut, joita varten kyseiset kaksi tavaramerkkiä on tarkoitettu, niin samankaltaisia, että sekaannusvaara saattaa syntyä.

Jos ilmenee, että aikaisemman tavaramerkin hyvä maine voi ainakin tietyissä tapauksissa lisätä merkin erottamiskykyä ja voi näin ollen lisätä myös sekaannusvaaraa tämän tavaramerkin ja rekisteröitäväksi haetun tavaramerkin välillä, kansallisten tai yhteisön tavaramerkkien, jotka koostuvat samasta sanasta tai sisältävät saman sanan kuin tämä aikaisempi tavaramerkki ja haettu yhteisön tavaramerkki, samanaikainen esiintyminen niillä markkinoilla, joilla aikaisempi tavaramerkki on rekisteröity, ei riitä sellaisenaan osoittamaan, että kyseessä olevien tavaramerkkien välillä ei ole sekaannusvaaraa.

(ks. 43–45 kohta)

3. Espanjalainen yleisö katsoo sanamerkin ”CASTILLO”, jonka rekisteröintiä yhteisön tavaramerkkinä on haettu Nizzan sopimuksen mukaiseen luokkaan 29 kuuluville juustoille, ja ilmaisun ”EL CASTILLO” sisältävän sana- ja kuviomerkin, joka on rekisteröity aikaisemmin Espanjassa ja joka kattaa samaan luokkaan kuuluvan ”maitotiivisteen”, välillä olevan sekaannusvaaran, sikäli kuin yhtäältä asianomainen yleisö saattaa mieltää kyseessä olevilla tuotteilla olevan sama kaupallinen alkuperä, ja tuotteita on näin ollen pidettävä yhteisön tavaramerkistä annetun asetuksen N:o 40/94 8 artiklan 1 kohdan b alakohdassa tarkoitetulla tavalla samankaltaisina ja toisaalta, kun otetaan huomioon se, että aikaisemman tavaramerkin osaa ”EL CASTELLO” on pidettävä foneettisesti ja käsitteellisesti hallitsevana osana, ja se, että sana CASTILLO muodostaa haetun tavaramerkin, kyseessä olevat tavaramerkit ovat edellä mainitussa säännöksessä tarkoitetulla tavalla vähintäänkin samankaltaisia.

(ks. 38, 40 ja 48 kohta)